Държавен вестник, бр. 66, 2009 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  66
(3) Единадесет от членовете на ВСС се из­
бират от Народното събрание и единадесет – от 
органите на съдебната власт. 
(4) Мандатът на изборните членове на ВСС 
е пет години. Те не могат да бъдат преизбирани 
веднага след изтичане на този срок. 
Чл.  4. (1) При осъществяване на своите 
правомощия ВСС взаимодейства с президента 
на Република България, Народното събрание, 
Конституционния съд, Министерския съвет, 
министъра на правосъдието, както и с други 
централни и териториални органи на изпъл­
нителната власт. 
(2) Висшият съдебен съвет осъществява 
сътрудничество със съсловните организации 
на съдиите, прокурорите и следователите, на 
съдебните служители и с други юридически 
лица с нестопанска цел. 
Г л а в а  в т о р а
ВИСШ СЪДЕБЕН СЪВЕТ 
Раздел I 
Правомощия на Висшия съдебен съвет 
Чл. 5. Висшият съдебен съвет определя със­
тава и организацията на работа на съдебната 
власт, осъществява управление на дейността є, 
като се ръководи от възложените му от Кон­
ституцията на Република България и Закона 
за съдебната власт функции. 
Чл. 6. (1) Висшият съдебен съвет: 
1. обсъжда проекта на бюджет на съдеб­
ната власт, предложен от министъра на пра­
восъдието, внася го в Министерския съвет за 
включване в проекта на Закон за държавния 
бюджет на Република България и контролира 
изпълнението му;
2. определя броя, съдебните райони и 
седалищата на районните, окръжните, адми­
нистративните и апелативните съдилища по 
предложение на министъра на правосъдието, 
а на военните съдилища – съгласувано с ми­
нистъра на отбраната;
3. определя броя на съдиите, прокурорите 
и следователите по съдилища, прокуратури и 
следствени органи, както и броя на съдебните 
служители – по предложение на администра­
тивните ръководители на органите на съдеб­
ната власт;
4. организира и провежда конкурсите за 
съдийските, прокурорските и следователските 
длъжности;
5. определя броя на административните ръ­
ководители и на заместниците на администра­
тивните ръководители за съответните органи на 
съдебната власт и ги назначава и освобождава, 
с изключение на председателя на Върховния 
касационен съд, председателя на Върховния 
административен съд и главния прокурор;
6. предлага на президента на Република 
България за назначаване и освобождаване 
председателя на Върховния касационен съд, 
председателя на Върховния административен 
съд и главния прокурор;
7. избира и освобождава директора на Нацио­
налната следствена служба, който е и заместник 
на главния прокурор по разследването;
8. определя възнагражденията на съдиите, 
прокурорите и следователите;
9. проверява степента на натовареност на 
органите на съдебната власт;
10. извършва атестиране на съдиите, проку­
рорите, следователите и на административните 
ръководители;
11. води и съхранява кадровите дела на 
съдиите, прокурорите и следователите;
12. изготвя и одобрява Етичен кодекс на 
съдиите, прокурорите и следователите и Етичен 
кодекс на съдебните служители;
13. изисква и обобщава на всеки 6 (шест) 
месеца информация от съдилищата, прокура­
турата и от Националната следствена служба 
за тяхната дейност;
14. изготвя и внася в Народното събрание 
до 31 май обобщен годишен доклад за своята 
дейност и дейността на Инспектората към Вис­
шия съдебен съвет, както и годишните доклади 
на Върховния касационен съд, на Върховния 
административен съд и на главния прокурор;
15. създава и поддържа електронен публичен 
регистър на всички свои решения и мотивите 
към тях;
16. одобрява автоматизираните информаци­
онни системи на органите на съдебната власт, 
осигурява системната им интеграция и опера­
тивната им съвместимост и приема наредба 
за реда за тяхното изграждане, внедряване, 
използване и развитие;
17. организира, ръководи и контролира 
участието на съдии, прокурори и следователи 
в международното правно сътрудничество, 
включително участието им в националната 
съдебна мрежа;
18. предлага на Инспектората към Висшия 
съдебен съвет извършването на проверки, които 
са извън годишната програма за дейността му;
19. временно отстранява от длъжност съдия, 
прокурор и следовател, в случаите на чл. 230 ЗСВ; 
20. предлага на президента на Република 
България за награждаване с ордени или медали 
съдии, прокурори и следователи за изключи­
телни или за големи заслуги за осъществяване 
на съдебната власт; 
21. приема решение за поощряване на съ­
дии, прокурори и следователи с отличие или 
награда за проявени висок професионализъм, 
образцово изпълнение на служебните задълже­
ния и високи нравствени качества;
22. приема прогнози, програми и планове 
за развитие на съдебната власт; 
23. подпомага органите на съдебната власт 
за дейностите по създаването и поддържането 
на Единната информационна система за про­
тиводействие на престъпността; 
24. координира сътрудничеството на съдеб­
ната власт с други държавни и международни 
организации и осигурява представителството 
в тях;